**Új beiratkozók diákigazolvány igénylése**

1. **Az okmányirodában/kormányablakban** a kérelmezők kizárólag a **NEK adatlap igénylését kezdeményezik**, a fénykép és aláíráskép felvételezéssel. Az okmányirodai NEK azonosító igényléséhez mindenképpen szükséges, hogy a kérelmező bemutassa **a személyazonosításra alkalmas hatósági igazolványát** (személyi igazolvány/útlevél/jogosítvány) **és lakcímkártyáját**. A NEK adatlapon szereplő NEK azonosító egy 16 karakter hosszúságú azonosító kód.
2. **A diákigazolvány igénylést** minden esetben **az oktatási intézményben kell kezdeményezni**, a NEK adatlap és a lakcímkártya bemutatásával. A tanuló személyes adatainak egyeztetését követően az igénylést az intézményi ügyintéző indítja el az elektronikus igénylési felületen.